**Aaron Colby Gagnon** (s. 24. huhtikuuta 1986 Quesnel, Brittiläinen Kolumbia, Kanada) on kanadalainen uransa lopettanut jääkiekkoilija. Gagnon on aiemmin pelannut myös 38 NHL-ottelua sekä kiekkoillut Euroopassa myös Ruotsissa ja Suomessa. Elite Prospects -sivuston Erik K. Pirin mukaan hänen vahvuuksiinsa kuuluu pelintekeminen ja kyky nähdä kenttä. Gagnonin heikkouksiin kuuluu pieni koko, mikä vaikeuttaa fyysistä pelaamista. Gagnon laukoo oikealta.

Ura
---

### Seuraura

#### Junioriura

WHL-joukkue Seattle Thunderbirds varasi Gagnonin 83. pelaajana vuonna 2001. Hän pelasi kauden 2001–2002 vielä suurimmaksi osaksi Brittiläisen Kolumbian paikallisia juniorisarjoja North Okanagan Knightsissa voittaen joukkueensa sisäisen pistepörssin tehoilla 59+59=118. Gagnon teki WHL:n tulokaskaudellaan 2002–2003 60 runkosarjaottelussa tehot 5+13=18 ja 15 playoff-ottelussa tehot 3+2=5. Kaudella 2003–2004 hän oli tehoilla 21+15=36 Thunderbirdsin kolmanneksi paras maalintekijä ja neljänneksi paras pistemies. Gagnon voitti myös joukkueen sisäisen tehotilaston lukemalla +18.

Phoenix Coyotes varasi Gagnonin kahdeksannella kierroksella 280. pelaajana NHL:n varaustilaisuudessa 2004. Kaudella 2004–2005 hän voitti Thunderbirdsin sisäisen piste- maali- ja syöttöpörssin tehoilla 31+34=65 ja jakoi joukkueen sisäisen pistepörssin voiton myös kevään 2005 pudotuspeleissä Derek Couturen kanssa tehoilla 4+5=9. Gagnon valittiin kauden päätteeksi WHL:n läntisen konferenssin ensimmäiseen tähdistökentälliseen. Hän oli myös ehdolla liigan urheiluhenkisimmälle pelaajalle myönnettävän Brad Hornung Trophyn saajaksi, mutta palkinto meni lopulta Medicine Hat Tigersin Kris Russellille. 

Gagnon nousi Thunderbirdsin kapteeniksi kaudeksi 2005–2006. Hän voitti joukkueen sisäisen piste- ja maalipörssin tehoilla 21+24=45 sekä jakoi sisäisen tehotilaston voiton Bud Hollowayn kanssa lukemalla +8. Gagnon jakoi Thunderbirdsin sisäisen piste- ja maalipörssin voiton myös kevään 2006 pudotuspeleissä Chris Durandin kanssa tehoilla 5+3=8. Viimeisellä WHL-kaudellaan 2006–2007 hän voitti joukkueen sisäisen piste- ja maalipörssin tehoilla 42+38=80 sekä Thunderbirdsin sisäisen tehotilaston lukemalla +27. Kevään 2007 pudotuspeleissä Gagnon oli joukkueen paras maalintekijä kuudella osumallaan. Hänet valittiin kauden aikana kahdesti viikon pelaajaksi. Gagnon palkittiin kauden päätteeksi WHL:n urheiluhenkisimpänä pelaajana Brad Hornung Trophylla ja valittiin liigan läntisen konferenssin ensimmäiseen tähdistökentälliseen.

#### Ammattilaisura

Gagnon ei tehnyt varauksensa jälkeen missään vaiheessa tulokassopimusta Phoenix Coyotesin kanssa, vaan hän solmi vapaana agenttina kolmivuotisen tulokassopimuksen Dallas Starsin kanssa helmikuussa 2007. Hän pelasi ensimmäisestä sopimuskaudestaan 2007–2008 noin puolet farmijoukkue Iowa Starsissa, AHL ja puolet sarjatasoa alempana ECHL-joukkue Idaho Steelheadsissa. Kauden 2008–2009 Gagnon pelasi kokonaan AHL:ää Grand Rapids Griffinsissa. Heinäkuussa 2009 hän teki vuoden mittaisen ja kaksisuuntaisen jatkosopimuksen Dallasin kanssa.

Kaudella 2009–2010 Gagnon debytoi Dallas Starsin NHL-joukkueessa, jossa hän pelasi kauden aikana kaksi runkosarjaottelua. Hän teki NHL-debyyttinsä 18. lokakuuta 2009 Boston Bruinsia vastaan ja sai ottelussa jääaikaa 9.06 minuuttia. Gagnonista tuli Dallasin uuden farmijoukkueen Texas Starsin seurahistorian ensimmäinen NHL:ään nostettu pelaaja. Hän pelasi suurimman osan kaudestaan Texasin farmijoukkueessa, jonka paras pistemies ja maalintekijä Gagnon oli tehoilla 27+31=58. Hän voitti myös joukkueen sisäisen tehotilaston lukemalla +19. Heinäkuussa 2010 Gagnon teki taas vuoden mittaisen ja kaksisuuntaisen jatkosopimuksen Dallasin kanssa. Hän sai kaudella 2010–2011 NHL:ssä tililleen 19 runkosarjaottelua tehden niissä kaksi syöttöpistettä.

Heinäkuussa 2011 Gagnon solmi vuoden mittaisen ja kaksisuuntaisen sopimuksen Winnipeg Jetsin kanssa. Hän pelasi kaudella 2011–2012 joukkueessa seitsemän runkosarjaottelua jääden niissä ilman tehopisteitä. Suurin osa kaudesta eteni jälleen farmissa. Gagnon oli St. John’s IceCapsin paras maalintekijä kevään 2012 pudotuspeleissä viidellä osumallaan. Kaudella 2012–2013 hän pelasi Jetsissa kymmenen NHL-ottelua tehden kolme maalia. Gagnon teki NHL-uransa avausmaalin 9. huhtikuuta 2013 Buffalo Sabresin Ryan Millerin taakse. Hänet valittiin AHL:n marraskuun 2013 kuukauden pelaajaksi.

Kaudeksi 2013–2014 Gagnon teki kaksivuotisen sopimuksen Ruotsin SHL:ssä pelaavan HV71:n kanssa. Hänen sopimuksensa kuitenkin purettiin pelillisistä syistä yhdeksän runkosarjaottelun jälkeen lokakuussa 2013. Vain pari päivää myöhemmin Gagnon teki loppukauden kattavan sopimuksen SM-liigajoukkue Rauman Lukon kanssa. Hän oli joukkueen toiseksi paras pistemis Ville Vahalahden jälkeen tehoilla 17+19=36 ja kevään 2014 pudotuspeleissä Gagnon oli Lukon paras pistemies ja syöttäjä tehoilla 5+9=14. Hän voitti kauden päätteeksi SM-pronssia. Heinäkuussa 2014 Gagnon teki kaksivuotisen jatkosopimuksen joukkueen kanssa. Kaudella 2014–2015 hän jakoi kevään 2015 pudotuspeleissä Lukon sisäisen pistepörssin voiton Toni Koiviston kanssa tehoilla 3+7=10. Gagnon oli myös Mestarien liigassa joukkueen paras pistemies ja syöttäjä tehoilla 4+7=11.

Gagnon oli kaudella 2015–2016 Lukon paras pistemies ja maalintekijä tehoilla 25+23=48, joilla hän sijoittui SM-liigan maalipörssissä kolmanneksi ja jakoi pistepörssin neljännen sijan HIFK:n Tomáš Záborskýn kanssa. Gagnon voitti myös liigan alivoimamaalipörssin neljällä osumallaan. Tammikuussa 2016 hän teki kymmenessä ottelussa tehot 5+8=13 ja Gagnon palkittiin SM-liigan tammikuun kuukauden pelaajana. Saman vuoden heinäkuussa hän teki taas vuoden mittaisen jatkosopimuksen Lukon kanssa. Kaudella 2016–2017 Gagnon johti tehoilla 11+15=26 joukkueen sisäistä maalipörssiä ja oli sisäisessä pistepörssissä toisena Ville Vahalahden jälkeen, kunnes hänen sopimuksensa purettiin yhteisymmärryksessä tammikuussa 2017. Lukon taustayhtiön puheenjohtaja Ari Salmen mukaan Gagnon lähdöllä haluttiin herättää heikkoa kautta pelannutta joukkuetta taistelemaan pudotuspelipaikasta ja antaa myös Gagnon tarkastella uutta ympäristöä seuraavaa kautta ajatellen. Hän siirtyi loppukaudeksi Sveitsin National League A:n SC Berniin.

Marraskuussa Gagnon ilmoitti lopettavansa uransa.

### Maajoukkueura

Gagnon edusti Kanadaa alle 18-vuotiaiden MM-kilpailuissa vuonna 2004 sekä alle 18-vuotiaiden U-18 Junior World Cupissa vuonna 2003.

Muuta
-----

Myös Gagnonin isoveli Bryn on pelannut jääkiekkoa.

Tilastot
--------

|   |   | Runkosarja |   | Pudotuspelit |   | Palkinnot |   | Arvokisat |
| --- | --- | --- | --- | --- | --- | --- | --- | --- |
| Kausi | Joukkue | Liiga | O | M | S | Pist. | RM | O | M | S | Pist. | RM |   |   |   |   |   |   | Turnaus | O | M | S | Pist. | RM |
| 2001–2002 | Seattle Thunderbirds | WHL | 2 | 0 | 0 | 0 | 2 | – | – | – | – | – |
| 2002–2003 | Seattle Thunderbirds | WHL | 60 | 5 | 13 | 18 | 14 | 15 | 3 | 2 | 5 | 4 |
| 2003–2004 | Seattle Thunderbirds | WHL | 63 | 21 | 15 | 36 | 29 | – | – | – | – | – |  |  |  |  |  |  | U18 | 7 | 0 | 3 | 3 | 10 |
| 2004–2005 | Seattle Thunderbirds | WHL | 72 | 31 | 34 | 65 | 29 | 12 | 4 | 5 | 9 | 16 | Ykköstähdistö |
| 2005–2006 | Seattle Thunderbirds | WHL | 62 | 24 | 21 | 45 | 40 | 7 | 5 | 3 | 8 | 6 |
| 2006–2007 | Seattle Thunderbirds | WHL | 59 | 42 | 38 | 80 | 58 | 11 | 6 | 2 | 8 | 10 | Ykköstähdistö |
| 2007–2008 | Idaho Steelheads | ECHL | 22 | 7 | 14 | 21 | 4 | 4 | 1 | 1 | 2 | 2 |
|  | Iowa Stars | AHL | 25 | 0 | 1 | 1 | 8 | – | – | – | – | – |
| 2008–2009 | Grand Rapids Griffins | AHL | 61 | 8 | 11 | 19 | 28 | 10 | 1 | 2 | 3 | 2 |
| 2009–2010 | Texas Stars | AHL | 78 | 27 | 31 | 58 | 42 | 24 | 8 | 4 | 12 | 18 |
|  | Dallas Stars | NHL | 2 | 0 | 0 | 0 | 0 | – | – | – | – | – |
| 2010–2011 | Texas Stars | AHL | 58 | 14 | 22 | 36 | 24 | 6 | 2 | 2 | 4 | 4 |
|  | Dallas Stars | NHL | 19 | 0 | 2 | 2 | 0 | – | – | – | – | – |
| 2011–2012 | St. John’s IceCaps | AHL | 63 | 14 | 20 | 34 | 14 | 15 | 5 | 4 | 9 | 6 |
|  | Winnipeg Jets | NHL | 7 | 0 | 0 | 0 | 0 | – | – | – | – | – |
| 2012–2013 | St. John’s IceCaps | AHL | 43 | 11 | 13 | 24 | 18 | – | – | – | – | – |
|  | Winnipeg Jets | NHL | 10 | 3 | 0 | 3 | 2 | – | – | – | – | – |
| 2013–2014 | HV71 | SHL | 9 | 2 | 1 | 3 | 4 | – | – | – | – | – |
|  | Lukko | SM-liiga | 48 | 17 | 19 | 36 | 20 | 15 | 5 | 9 | 14 | 14 |
| 2014–2015 | Lukko | SM-liiga | 47 | 14 | 16 | 30 | 28 | 14 | 3 | 7 | 10 | 6 |
| 2015–2016 | Lukko | SM-liiga | 60 | 25 | 23 | 48 | 36 | 5 | 0 | 0 | 0 | 2 |
| 2016–2017 | Lukko | SM-liiga | 43 | 11 | 15 | 26 | 24 | – | – | – | – | – |
|  | SC Bern | NLA | 7 | 3 | 2 | 5 | 2 | 12 | 0 | 3 | 3 | 0 |
| 2017–2018 | SCL Tigers | NLA | 46 | 16 | 11 | 27 | 20 | – | – | – | – | – |
| 2018–2019 | SCL Tigers | NLA | 39 | 14 | 14 | 28 | 22 | 7 | 1 | 1 | 2 | 0 |
| 2019–2020 | SCL Tigers | NLA | 14 | 1 | 4 | 5 | 4 | – | – | – | – | – |
| 2020–2021 | Modo Hockey | Allsvenskan | 9 | 2 | 1 | 3 | 6 | – | – | – | – | – |
| 4 kautta | yhteensä | NHL | 38 | 3 | 2 | 5 | 2 | – | – | – | – | – |
| 6 kautta | yhteensä | AHL | 328 | 74 | 98 | 172 | 134 | 55 | 16 | 12 | 28 | 30 |
| 4 kautta | yhteensä | SM-liiga | 198 | 67 | 73 | 140 | 108 | 34 | 8 | 16 | 24 | 22 |
| 4 kautta | yhteensä | NLA | 106 | 34 | 31 | 65 | 48 | 19 | 1 | 4 | 5 | 0 |

Lähteet
-------

* Aaron Gagnon The Internet Hockey Databasessa (englanniksi)
* Aaron Gagnon Legends of Hockey -sivustolla (englanniksi)
* Aaron Gagnon *Elite Prospects*. Everysport Media Group AB.  (englanniksi)

### Viitteet

1. ↑  IceCaps edge Crunch thanks to late goal  21.4.2012. The Canadian Press. Viitattu 15.6.2014. (englanniksi)
2. ↑  Aaron Gagnon HS:n Verokoneessa (Arkistoitu – Internet Archive)
3. 1 2 3 4  Aaron Gagnon *Elite Prospects*. Everysport Media Group AB.  (englanniksi)
4. 1 2 3 4  Aaron Gagnon The Internet Hockey Databasessa (englanniksi)
5. 1 2 3  Aaron Gagnon Legends of Hockey -sivustolla (englanniksi)
6. ↑  Gagnon named T-Birds 2005-06 captain  22.9.2005. OurSports Central. Viitattu 10.10.2013. (englanniksi)
7. ↑  Aaron Gagnon – The Hockey News (englanniksi)
8. ↑  Stars Re-Sign Aaron Gagnon To 1-Yr Deal  13.7.2009. FRISCO, Tex.:  Dallas Stars. Viitattu 10.10.2013. (englanniksi)
9. ↑  Aaron Gagnon 2009–10 Game Log *Hockey-Reference.com*. Sports Reference LLC. Viitattu 25.1.2017. (englanniksi)
10. ↑  Zuidema, Michael: Ex-Griffin Aaron Gagnon makes NHL debut with Dallas Stars  18.10.2009. The Grand Rapids Press. Viitattu 10.10.2013. (englanniksi)
11. ↑  Stars Sign Gagnon & Morin To One-Year Deals  12.7.2010. Frisco, Tex.:  Dallas Stars. Viitattu 10.10.2013. (englanniksi)
12. ↑  Winnipeg Jets agree to terms with Aaron Gagnon  4.7.2011. Winnipeg Jets. Viitattu 10.10.2013. (englanniksi)
13. ↑  Gagnon scores first NHL goal as Jets boost playoff hopes with win over Sabres  9.4.2013. WINNIPEG:  The Globe and Mail. Viitattu 10.10.2013. (englanniksi)
14. ↑  Wengel, Daniel: Gagnon blir sista pusselbiten  7.8.2013. HV71. Viitattu 10.10.2013. (ruotsiksi)
15. ↑  Bodin, Uffe: HV71 sparkar floppforward *Hockeysverige.se*.  7.10.2013. NewsMe. Viitattu 10.10.2013. (ruotsiksi)
16. ↑  Freijd, Johan: HV71 bryter kontraktet med Aaron Gagnon  7.10.2013. HV71. Viitattu 10.10.2013. (ruotsiksi)
17. ↑  Lukolle kanadalaisvahvistus Ruotsista *Jatkoaika.com*.  9.10.2013. Jatkoaika r.y. Viitattu 10.10.2013.
18. ↑  Gagnon jatkaa Raumalla *Jatkoaika.com*.  14.7.2014. Jatkoaika r.y. Viitattu 14.7.2014.
19. ↑  Gagnon Liigan tammikuun pelaaja *Jatkoaika.com*.  1.2.2016. Jatkoaika r.y. Viitattu 1.2.2016.
20. ↑  Lukko jatkosopimukseen Gagnonin kanssa – "Äärimmäisen tärkeä kulmakivi meidän joukkueessamme" *Jatkoaika.com*.  8.7.2016. Jatkoaika r.y. Viitattu 10.7.2016.
21. ↑  Lukko vahvisti ykkössentterin lähdön – pyrkii herättelemään joukkuetta *Jatkoaika.com*.  25.1.2017. Jatkoaika r.y. Viitattu 25.1.2017.
22. ↑
23. ↑  Roster/Canada/Under-18 World Championship Hockey Canada. Viitattu 25.1.2017. (englanniksi)